П Р О Т О К О Л   № 07
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 23.03.2021 г.

Днес, 23.03.2021 г. /вторник/ от 13.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение вх. № ВСС-4873/01.03.2021 г. от главния прокурор относно кадрови промени в администрацията на ПРБ.

През 2021 г. със заповеди на главния прокурор са извършени кадрови промени във ВКП и обособени два нови отдела – „Противодействие на престъпленията против кредиторите, данъчната и осигурителната системи“ и „Престъпления против финансовите интереси на ЕС и взаимодействие с Европейската прокуратура“. За обезпечаване дейността на прокурорите в тези отдели част от администрацията на ВКП е преструктурирана и щ.бр. са преразпределени в новите отдели. Преразпределените щ.бр. се оказват недостатъчни за осигуряване дейността на прокурорите и с оглед уеднаквяване видовете длъжности за съдебни служители в отделите във ВКП е необходимо разкриването на нови щ.бр. за съдебни служители в Администрацията на ВКП.

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. РАЗКРИВА, на основание чл. 30, ал. 5, т. 8 от ЗСВ, 3 /три/ щ.бр. за длъжност „прокурорски помощник“ във Върховна касационна прокуратура.

1.2.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен архивар“ в Окръжна прокуратура –Стара Загора. 
1.2.2. СЪКРАЩАВА, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен деловодител“ в Районна прокуратура-Благоевград.
1.2.3. РАЗКРИВА, на основание чл. 30, ал. 5, т. 8 от ЗСВ, 2 /две/ щ.бр. за длъжност „административен секретар“ във Върховна касационна прокуратура.

1.3.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен деловодител“ в Районна прокуратура –Габрово.
1.3.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „главен специалист“ във Върховна касационна прокуратура.

1.4. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „завеждащ служба“ във Върховна касационна прокуратура. 

1.5.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен архивар“ в Районна прокуратура –Благоевград.
1.5.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „съдебен деловодител“ във Върховна касационна прокуратура.

1.6. РАЗКРИВА, на основание чл. 30, ал. 5, т. 8 от ЗСВ, 2 /две/ щ.бр. за длъжност „младши специалист-статистик“ в Специализирана прокуратура. 
МОТИВИ: Увеличеният обем на справките в справочния модул към УИС-3., голямата щатна численост на прокурорите и следователите в СпП обосновава ангажирането на един служител с организацията по осигуряване на необходимата документация и информация, свързана с атестирането на магистратите и критериите за отчитане степента на натовареност на прокурори и следователи, на адм. р-ли и техните заместници, поради което считаме, че увеличаване на щата е целесъобразно и с обоснована необходимост.

1.7.1. СЪКРАЩАВА, на основание чл. 30, ал. 5, т. 8 от ЗСВ, 1,5 /една и половина/ свободни щ.бр. за длъжност „съдебен деловодител“ в Районна прокуратура – Пазарджик.
1.7.2. СЪКРАЩАВА, на основание чл. 30, ал. 5, т. 8 от ЗСВ, 0,5 /половин/ свободна щ.бр. за длъжност „главен счетоводител“ в Районна прокуратура – Самоков.
1.7.3. РАЗКРИВА, на основание чл. 30, ал. 5, т. 8 от ЗСВ, 2 /две/ щ.бр. за длъжност „главен специалист СМЦ и веществени доказателства“ в Специализирана прокуратура.
МОТИВИ: Към настоящия момент в щата на СпП е утвърдена 1 щ.бр. „главен специалист по стопанисване и управление на съдебно имущество“, който организира снабдяването с материали, инвентар, обзавеждане, канцеларски принадлежности и др. Помещаването на магистратите и съдебните служители в две отделни сгради затруднява своевременното им снабдяване от един служител. Също така няма предвиден отделна длъжност със задължения за приемане, съхраняване и предаване по принадлежност на веществените доказателства. 
С оглед високата отговорност на тези дейности, считаме обосновано предложението за увеличаване щата с искането 2 щ.бр., като служителите на тази длъжност ще подпомагат и дейността на служителя на длъжност „главен специалист по стопанисвате и управление на съдебно имущество“.

1.8.1. СЪКРАЩАВА, на основание чл. 30, ал. 5, т. 8 от ЗСВ, 2 /две/ свободни щ.бр. за длъжност „съдебен деловодител“ в Районна прокуратура – Враца.
1.8.2. РАЗКРИВА, на основание чл. 30, ал. 5, т. 8 от ЗСВ, 2 /две/ щ.бр. за длъжност „съдебен деловодител“ в Специализирана прокуратура.
МОТИВИ: Комисията счита, че увеличението на специализираната администрация е обосновано с оглед ниското съотношение брой магистрати спрямо брой съдебни служители, спецификата на делата и за осигуряване дейността на прокурорите.

1.9.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ заета щ.бр. за длъжност „главен специалист-счетоводител“ в Софийска районна прокуратура.
1.9.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „главен специалист-счетоводител“ в Специализирана прокуратура.
МОТИВИ: Към настоящия момент в звено „Финансово-стопанска и административна дейност“ в СпП са утвърдени 3 щ.бр. – 1 за „главен счетоводител и 2 за „главен специалист-счетоводител. Предвид големия размер на постъпващите суми, нарасналия обем на постановленията за изплащане възнаграждения на вещи лица, пътни разходи за свидетели, командировки и изплащането им, считаме че искането за увеличаване с още 1 щ.бр. е обосновано.

1.10.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ заета щ.бр. за длъжност „съдебен деловодител“ в Окръжна прокуратура-София.
1.10.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „главен специалист-организационна дейност“ в Специализирана прокуратура.

МОТИВИ: Комисията счита, че увеличението на общата администрация в СпП е обосновано с оглед ниското съотношение брой магистрати спрямо брой съдебни служители, спецификата на дейностите и за осигуряване дейността на прокурорите. 

1.11.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ заета щ.бр. за длъжност „съдебен деловодител“ в Софийска районна прокуратура.
1.11.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „главен специалист-административна дейност“ в Специализирана прокуратура.
МОТИВИ: Към настоящия момент в щата на СпП са утвърдени 3 щ.бр. за длъжност „главен специалист-административна дейност“, които осъществяват дейности, свързани с управление на човешките ресурси. При утвърждаване на длъжностното разписание, считано от 01.01.2021 г. за обезпечаване дейността в кабинета на административния ръководител 1 щ.бр. е трансформирана в „главен специалист-организационна дейност“. С така намаления щат и продължителното отсъствие на един от останалите служители, дейността е силно затруднена, поради което считаме за обосновано искането за разкриване на още 1 щ.бр. за същата длъжност.

1.12.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ заета щ.бр. за длъжност „съдебен деловодител“ в Апелативна прокуратура-София.
1.12.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „завеждащ служба“ в Специализирана прокуратура.
МОТИВИ: Комисията счита, че увеличението на специализираната администрация е обосновано с оглед ниското съотношение брой магистрати спрямо брой съдебни служители, спецификата на делата и за осигуряване дейността на прокурорите.

1.13.1. СЪКРАЩАВА, на основание чл. 30, ал. 5, т. 8 от ЗСВ, 1 /една/ заета щ.бр. за длъжност „старши специалист КИ“ и 1 /една/ заета щ.бр. за длъжност „младши специалист КИ“ в Софийска градска прокуратура.
1.13.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „старши специалист КИ“ и 1 /една/ щ.бр. за длъжност „младши специалист КИ“ в Специализирана прокуратура.
МОТИВИ: С оглед идентичната дейност, извършвана от съдебните служители на посочените длъжности и с цел постигане равнопоставеност между възнагражденията, комисията не възразява да бъдат разкрити исканите щ.бр.
Увеличението на щатната численост на съдебните служители във Върховната касационна прокуратура и Специализираната прокуратура, и разкриването на щатни бройки с по-високо възнаграждение спрямо съкратените, ще бъде финансово обезпечено за сметка на утвърдения бюджет на ПРБ за 2021 г.

УКАЗВА на административните ръководители на съответните прокуратури по решенията от т. 1.9.1 до т. 1.13.1 вкл., при изразено съгласие на страните по правоотношението, да приложат разпоредбата на чл. 343, ал. 2 от ЗСВ.

1.14.1. ИЗПРАЩА, на основание чл. 30, ал. 5, т. 8 от ЗСВ, на административните ръководители на съответните прокуратури решенията по т. 1.2.1. до т. 1.13.2. вкл., за съгласуване.
1.14.2. ИЗПРАЩА решението на главния прокурор, за сведение.

1.15.1. След получаване на становищата, внася в Прокурорска колегия за разглеждане и произнасяне.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ДАВА СЪГЛАСИЕ за трансформиране на 2 /две/ свободни щ.бр. за длъжност „съдебен деловодител КИ“ в 2 /две/ щ.бр. за длъжност „главен специалист КИ“ в Следствения отдел на Специализираната прокуратура.  
МОТИВИ: С оглед идентичната дейност, извършвана от съдебните служители на посочените длъжности и с цел постигане равнопоставеност между възнагражденията, комисията не възразява свободните 2 щ.бр. „съдебен деловодител КИ“ да бъдат трансформирани и преразпределени в Следствения отдел на СпП.
2.2. ИЗПРАЩА решението по т. 2.1. на главния прокурор, по компетентност.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА